NATO Eronni Sulaymoniy o‘limidan keyin turli fitnalarga uchmaslikka chaqirdi

NATO Eronni Eron islom inqilobi muhofizlari korpusi maxsus bo‘linmasi “Al-Quds” rahbari Qosim Sulaymoniyning o‘limidan keyin provakatsiyalarga uchmaslik hamda zo‘ravonlikdan chekkada turishni tavsiya qildi. Bu haqda Shimoliy Atlantika alyansi bosh kotibi Yens Stoltenberg Bryusselda o‘tgan favqulodda uchrashuvdan keyingi brifingda ma’lum qilgan, deb yozmoqda “TASS”.

“Eron yangi provakatsiyalar va zo‘ravonlikdan o‘zini tiyib turishi lozim”, — degan Stoltenberg, biroq NATO kotibi alyansning AQShni ham bu kabi fitnalardan tiyishga chaqirgan yoki chaqirmaganligi borasida fikr bildirmagan.
 AQSh va Eron o‘rtasidagi urush muqarrarmi?
AQSh hamda Eron o‘rtasidagi bu kabi tahdidlar almashinuvi 3-yanvar, juma kuni Eron islom inqilobi muhofizlari korpusining obro‘li “Al-Quds” maxsus bo‘linmasi generali Qosim Sulaymoniyning Amerika Bag‘dod aeroportiga bergan havo zarbasi oqibatida o‘ldirilishi tufayli yanada keskinlashdi. Zarba yuzasidan buyruq shaxsan Tramp tomonidan berilgan. Eronning BMT qoshidagi doimiy vakili Majid Taxt-Ravanchiy Sulaymoniyning o‘limi urush e’lon qilish bilan barobar ekanligini ta’kidlab, AQShdan ayovsiz ravishda qasos olinishini va’da qilgan.
O‘z navbatida Vashington ushbu harakatlarni xalqaro koalitsiya hamda AQSh elchixonasiga uyushtirilgan hujumlardan himoyalanish uchun amalga oshirganini bildirgan.
AQSh prezidenti Donald Trampning agar Eron Amerikaning baza yoki harbiylariga hujum qilsa eng yangi qurol bilan bunga javob qaytarishi haqida bayonot bergan. Eron qurolli kuchlari qo‘mondoni Abdulrahim Musaviy ushbu bayonotda aytilgan fikrlarga ishonmasligini qayd etgan.